b'\n_START_ARTICLE_\nTauno Rauman-Aalto\n_START_PARAGRAPH_\nTauno Rauman-Aalto (20. huhtikuuta 1925 Rauma \xe2\x80\x93 25. syyskuuta 1985 Rauma) oli suomalainen diplomi-insin\xc3\xb6\xc3\xb6ri ja sotakirjailija._NEWLINE_Rauman-Aalto valmistui vuonna 1949 diplomi-insin\xc3\xb6\xc3\xb6riksi ja ty\xc3\xb6skenteli muun muassa Rauma-Repolan konepajalla sek\xc3\xa4 Raision Tehtailla. H\xc3\xa4n omisti vuosina 1958\xe2\x80\x931976 Engineering Ab:n ja sen vuonna 1963 perustetun tyt\xc3\xa4ryhti\xc3\xb6n Oy Vapor Ab:n, joka suunnitteli l\xc3\xa4mmitys- ja h\xc3\xb6yrykattilalaitoksia. Yhti\xc3\xb6 aloitti my\xc3\xb6s h\xc3\xb6yry- ja l\xc3\xa4mminvesikattiloiden ja kattilalaitoskoneistojen valmistuksen vuonna 1966 omassa konepajassaan Raisiossa. Rauman-Aalto oli samanaikaisesti my\xc3\xb6s Turun teknillisen oppilaitoksen rehtorina 1958\xe2\x80\x931965._NEWLINE_Rauman-Aalto taisteli jatkosodan loppuvaiheissa JR 49:n riveiss\xc3\xa4 muun muassa \xc3\x84yr\xc3\xa4p\xc3\xa4\xc3\xa4n sillanp\xc3\xa4\xc3\xa4asemassa ja h\xc3\xa4n kirjoitti my\xc3\xb6hemmin kokemuksistaan kirjan.'